stanford-oval/wikipedia huggingface dataset:
Guillaume Farel

Guillaume Farelin kuva Theodore Bezan kirjassa Icones vuodelta 1580.
Guillaume Farel (1489–1565) oli ranskalainen evankelista ja reformoidun kirkon perustaja nykyisten Neuchâtelin, Bernin ja Geneven kantonien alueella Sveitsissä.
Farel muistetaan useimmiten siitä, että hän taivutteli Jean Calvinin jäämään Geneveen 1536 ja palaamaan sinne 1541 heidän karkotuksensa jälkeen 1538. Farel työskenteli yhdessä Calvinin kanssa kouluttaen lähetyssaarnaajia, jotka levittivät protestanttisuutta muihin maihin, erityisesti Ranskaan.
Farel oli tulinen saarnaaja ja katolisen kirkon tarmokas arvostelija. Uskonpuhdistuksen varhaisvuosina hän oli Jacques Lefevre d'Etaplesin, uskonpuhdistusta kannattavan katolisen papin, oppilaana. Työskennellessään Lefevren kanssa Meauxissa Farel sai vaikutteita luterilaisuudesta ja hänestä tuli niiden innokas edistäjä. Hänen täytyi paeta Sveitsiin kuvien käyttöä jumalanpalveluksessa käsittelevien kirjoitustensa nostattamien erimielisyyksien takia.
Aiheesta muualla

Kuvia tai muita tiedostoja aiheesta Guillaume Farel Wikimedia Commonsissa
Gynekologinen irtosolunäyte

Irtosolunäyte, jossa klamydia.
Gynekologisella irtosolunäytteellä eli papakokeella tutkitaan kohdunkaulan limakalvoja. Suomessa useimmat kunnat kutsuvat 25 tai 30 vuotta täyttäneet naiset viiden vuoden välein papakokeisiin. Solumuutosten varhainen toteaminen vähentää kuolleisuutta kohdunkaulan syöpään. Näyte otetaan kolmesta kohdasta: emättimestä, kohdunsuulta ja kohdunkaulakanavasta. Näytettä ei suositella otettavaksi kuukautisten aikana.
Papakoe (engl. Pap smear, Papanikolaou test) on saanut nimensä kreikkalaisen lääkärin Geórgios Papanikoláoun (1883–1962) mukaan, joka todisti ensimmäisenä, että kohdunkaulan syöpä voidaan diagnosoida emättimen kautta otettavalla irtosolunäytteellä.
Suomalainen gynekologi Sakari Timonen (1915-2016) tutustui Papanikoláoun tekemiin kokeisiin hänen johdollaan työskennellessään New Yorkissa tutkijastipendiaattina vuonna 1953. Timonen otti kokeen käyttöön Naistenklinikalla.
Kokeen suoritus

Näyte papakoetta varten voidaan ottaa laboratoriohoitajan tai yleis- tai erikoislääkärin vastaanotolla normaalin gynekologisen tarkastuksen yhteydessä. Näytettä ei oteta kuukautisten aikana, ja näytteenoton yhteydessä tarvitaan tieto kuukautiskierron vaiheesta (edellisten kuukautisten ajankohta). Näytteen ottaja siirtää emättimen kautta emättimen takapohjukkaan, kohdunnapukkaan ja kohdun suulle työvälineen jolla otetaan näytepala emättimen tai kohdunkaulan seinämästä. Näytteenotto ei yleensä tee kipeää mutta se voi tuntua hieman epämiellyttävältä.
Milloin papakoe tulee suorittaa?

Ensimmäinen papakoe suositellaan otettavaksi noin vuosi ensimmäisen sukupuolikontaktin jälkeen tai viimeistään 25-30 vuoden iässä. Lisäksi koe tulisi uusia aina, kun ensimmäisestä seksikontaktista uuden partnerin kanssa on kulunut noin vuosi. Mikäli kumppani pysyy samana ja edellisen testin solukuva on normaali, sopivana testausvälinä pidetään kahdesta kolmeen vuotta. Papakoe tulisi suorittaa riippumatta siitä mikä ehkäisymuoto on käytössä, sillä esimerkiksi kondomi suojaa papilloomavirusinfektioilta vain noin 70 %:n varmuudella ja muut ehkäisymuodot huomattavasti heikommin. Myös HPV-rokotuksen saaneiden tulisi käydä papakokeessa, sillä 2006 markkinoille tullut rokote suojaa vain kahdelta kohdunkaulansyöpää aiheuttavalta HPV-alatyypiltä (HPV-16 ja HPV-18). Vaikka nämä kaksi alatyyppiä kattavat suuren osan (n. 70 % kaikista pahanlaatuisista solumuutoksista), harvinaisempien alatyyppien osalta rokote ei tarjoa suojaa.
Anaalipapa

Kohdunkaulassa pahanlaatuisia limakalvomuutoksia aikaansaavat papilloomavirukset voivat siirtyä myös peräaukon limakalvolle esimerkiksi anaaliseksin aikana. Pitkäkestoinen papilloomavirusinfektio voi aikaansaada syövän esiasteita tai syöpää myös peräaukon ja peräsuolen alueella, ja siksi homoseksuaalisille miehille suositellaan anaalipapatestin suorittamista muutaman vuoden välein. Mikäli henkilö on HIV-positiivinen, koetta suositellaan suoritettavaksi vuosittain.
Aiheesta muualla

Papakoe, Terveyskirjasto.fi
Emmett Dalton

Emmett Dalton vuonna 1893.
Emmett Dalton (3. toukokuuta 1871 – 13. heinäkuuta 1937) oli yhdysvaltalainen lainsuojaton ja yksi Daltonien veljesten jäsenistä. Emmett vangittiin veljesten yritettyä pankkiryöstöä Coffeyvillessä ja sai elinkautisen tuomion. Hänet vapautettiin 14 vuoden jälkeen ja vapauttamisensa jälkeen Emmett toimi räätälinä. Emmett kirjoitti elämästään kaksi kirjaa Beyond the Law ja When the Daltons Rode.
Emmeth Salo

Emmeth Salo (ent. Susanna Törrönen, s. 1998) on suomalainen voimanostaja ja vuosien 2018 sekä 2022 penkkipunnerruksen avoimen luokan maailmanmestari.
Hän on kilpaillut voimanostossa IPF-liiton alle 72 kilon sekä alle 84 kilon sarjassa. Hän pitää hallussaan sekä sarjan -72 kg että sarjan -84 kg alle 19-vuotiaiden ME-tuloksia (112 kg ja 115 kg) klassisessa eli raw penkkipunnerruksessa. Juniorien klassisen penkkipunnerruksen ME- lukemat 125 kg painoluokassa alle 72 kg hän nosti EM-kultanostollaan Luxemburgissa vuonna 2019. Se on ikuinen Suomen avoimen luokan ennätys, kun painoluokka poistui Suomen voimanostoliiton päätöksellä.
Emmeth saavutti jo juniorina useita klassisen voimanoston sekä penkkipunnerruksen MM- ja EM-kultamitaleita. Hän paransi juniorien klassisen penkkipunnerruksen maailmanennätystä toukokuussa 2018 Vantaalla järjestetyissä maailmanmestaruuskilpailuissa. Kyseinen ME-tulos alle 84 kg sarjassa oli 132,5 kg.  Emmeth on voittanut vuodesta 2013 alkaen yhdeksän nuorten MM-kultamitalia ja lähes kaikissa arvokisoissaan hän on nostanut ME-raudat. Hän paransi useita kertoja sarjan 84 kg nuorten maailmanennätystä klassisessa penkkipunnerruksessa vuodesta 2013 lähtien ja aikuisten Suomen ennätystä hän on vuodesta 2013 kohentanut sadasta kilogrammasta lukemiin 137,5 kg.  Jo 15-vuotiaana hän nosti naisten SE-lukemat 105 kg. Voimanoston ohessa Emmeth on harrastanut yleisurheilua. Hänellä on useita Suomen ikäkausimestaruuksia sekä kuulantyönnössä että kiekonheitossa, ja hän sijoittui Kalevan kisojen kuulafinaalissa kahdeksanneksi jo 16-vuotiaana. Euroopan nuorten olympiafestivaaleilla Utrechtissa vuonna 2013 Törrönen sijoittui kuulantyönnön finaalissa viidenneksi.
Emmethin ura on jatkunut menestyksekkäästi, ja vuonna 2022 hän voitti vuoden 2018 tapaan sekä maailmanmestaruuden että Euroopan mestaruuden klassisessa penkkipunnerruksessa. MM-kisat käytiin Almatyssa, Kazakstanissa sekä EM-kisat Budapestissa. Vuonna 2023 hän pitää ainakin välivuoden kansainvälisistä arvokisoista, mutta Suomen mestaruuden hän voitti jälleen ja SFIM-kisoissa Tammisaaressa hän nosti IPF-pisteissä laskettuna kaikkien aikojen parhaan suomalaisen penkkipunnerrustuloksen kaikki painoluokat huomioiden: 137,5 kg painoluokassa alle 84 kg.
Emmeth valittiin Urheilutoimittajien liiton äänestyksessä vuoden 2022 Suomen parhaaksi voimanostajaksi.
Emmett Till Unsolved Civil Rights Crime Act

Emmett Till Unsolved Civil Rights Crime Act on vuonna 2008 voimaan tullut Yhdysvaltain laki, joka mahdollistaa ennen vuotta 1970 tapahtuneiden puutteellisesti selvitettyjen kansalaisoikeusrikosten ottamisen uudelleen tutkittaviksi. Laki takaa vuosittain 13 miljoonaa dollaria oikeusministeriölle, FBI:lle sekä osavaltio- ja paikallistason viranomaisille ennen vuotta 1970 tehtyjen murhien selvittämiseen. Laki on saanut nimensä 14-vuotiaan afroamerikkalaisen Emmett Tillin vuonna 1955 tapahtuneen lynkkauksen ja sen jälkiseurausten mukaan.
Kóstas Várnalis

| Kostas Varnalis> Κώστας Βάρναλης |
| --- | --- |
 Kóstas Várnalis noin vuonna 1914.
Henkilötiedot
Syntynyt: 1884 Burgas, nyk. Bulgariaa
Kuollut: 1974 (89–90 vuotta) Ateena, Kreikka
Ammatti:  runoilija
Kirjailija
Tuotannon kieli: kreikka
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Kóstas Várnalis (kreik. Κώστας Βάρναλης, 1884 Burgas, nyk. Bulgariaa – 1974 Ateena, Kreikka) oli kreikkalainen runoilija.
Várnalis opiskeli Ateenassa ja kirjoitti isänmaallisia runoja. Hän näki kuitenkin Kreikassa todellisuuden, ja hänestä tuli marxilainen internationalisti. Asuessaan vuodesta 1919 pitkään Pariisissa hän tutustui moderniin eurooppalaiseen kirjallisuuteen. Hänen tuotantonsa kiellettiin Kreikan sotilasjuntan aikana. Runojen lisäksi hän kirjoitti proosaa, kritiikkiä ja näytelmän. Kootut teokset julkaistiin hänen kuolemansa jälkeen.
Jussi Korhonen ja Pentti Saaritsa ovat suomentaneet Várnalisin runon ”Alistuneet” (Oi moiraíoi), joka  on levytetty.
Várnalisille myönnettiin 1959 neuvostoliittolainen Leninin rauhanpalkinto.
Aiheesta muualla

Kuvia tai muita tiedostoja aiheesta Kóstas Várnalis Wikimedia Commonsissa
Emmet O’Neal

Emmet O’Neal
Emmet O’Neal (23. syyskuuta 1853 – 7. syyskuuta 1922) oli yhdysvaltalainen demokraattisen puolueen poliitikko, joka toimi Alabaman kuvernöörinä 1911–1915. Hänen isänsä Edward A. O’Neal oli toiminut samassa virassa 1880-luvulla.
O’Nealia edelsi B. B. Comer ja seurasi Charles Henderson.
Kuroishi

| Kuroishi (黒石市) |
| --- | --- |
 Kanehiranari-en
 lippu:  symboli
 Kuroishin sijainti Aomorin prefektuurissa
 Kuroishi
 Koordinaatit: 40°38′33″N, 140°35′41″E 
Valtio:  Japani
Alue:  Tōhoku
Prefektuuri:  Aomorin prefektuuri
Pinta-ala:  
 – Kokonaispinta-ala:  217,05 km²
Väkiluku (10/2020):  32 634
 – Väestötiheys:  150 as./km²
Symbolit:  
 – Puu:  Vaahtera
 – Kukka:  Omenapuun kukka
 – Lintu:  Japaninvästäräkki
 
 http://www.city.kuroishi.aomori.jp/ 
Infobox OKVirheellinen NIMI-arvo: 
Kuroishi (jap. 黒石市, Kuroishi-shi) on Japanin kaupunki Honshūn saarella Tōhokun alueella Aomorin prefektuurissa. Se sijaitsee sisämaassa prefektuurin eteläosassa Tsugarun tasangolla. Idässä kaupungin alue ulottuu Ōuvuorille. Kaupungin keskusta on rakentunut Aseishijoen varrelle. Kuroishissa on 32 634 asukasta (lokakuussa 2020) ja sen pinta-ala on 217,05 neliökilometriä.
Kuroishi kehittyi Edo-kaudella 1600–1800-luvuilla pienenä linnanaluskaupunkina, joka kuului Hirosakin daimiokuntaan. Kaupunkioikeudet osana Japanin nykyistä kunnallishallintoa Kuroishille myönnettiin vuonna 1954, kun Kuroishin maaseutukaupunkiin liitettiin neljä kyläkuntaa. Kaupungissa toimii Aomorin prefektuurin maatalouden tutkimuskeskus, ja siellä on edistetty etenkin omenoiden viljelyä jo 1930-luvulta lähtien. Lisäksi alueella viljellään riisiä
Kuroishissa on useita kuumia lähteitä (onsen), jotka kuuluvat Kuroishin onsen-kylään. Kaupunki toimii myös porttina Towadan–Hachimantain kansallispuistoon suuntautuvalle matkailulle. Kuroishia palvee Kōnan-rautateiden Kōnan-linja.
Kuvia

Tsugarun perinteisten käsitöiden keskus
Nakano-jinja
Aseishijoen pato
Kuroishin kantakaupunki vuoden 1975 ilmakuvassa
Aiheesta muualla

Kuvia tai muita tiedostoja aiheesta Kuroishi Wikimedia Commonsissa
Kaupungin internetsivut (japaniksi)
Guillaume Grandidier

Guillaume Grandidier vuonna 1904.
Guillaume Grandidier (1. heinäkuuta 1873 Pariisi – 19. syyskuuta 1957) oli ranskalainen maantieteilijä, kansatieteilijä ja eläintieteilijä, joka tutki Madagaskaria.
Guillaume Grandidierin isä oli varakas teollisuusmies ja lintutieteilijä Alfred Grandidier, joka myös tutki Madagaskaria. Guillaume Grandidier toimi Pariisin Maantieteellisen seuran sihteerinä. Hän oli tuottelias kirjailija.
Teoksia

Atlas des Colonies Françaises, Protectorats et Territoires sous Mandat de la France. Société D´Éditions Geographiques, Maritimes et Coloniales. Pariisi. (1934)
Zoologie de Madagascar, yhdessä G. Petit'in kanssa. Société d'Editions Géographiques, Maritimes et Coloniales, Pariisi ((1932)
Collection des Ouvrages Anciens Concernant Madagascar, yhdessä Alfred Grandidierin kanssa. 9 osaa. Comité de Madagascar. Pariisi. (1903–1920)
Madagascar L'Histoire politique, physique et naturelle de Madagascar, yhdessä Alfred Gradidierin, Alphonse Milne-Edwardsin ja Leon Vaillantin kanssa. 40 osaa.
Guillaume Grandidier kuvaili linnuista arokyyhkyrääkän (Monias benschi) yhdessä Émile Oustaletin kanssa vuonna 1903.
Käännös suomeksi
Guchen

| Guchen |
| --- | --- |
 Yleisnäkymä kunnasta
 vaakuna
 Guchen
 Koordinaatit: 42°51′48″N, 0°20′14″E 
Valtio:  Ranska
Alue:  Occitanie
Departementti:  Hautes-Pyrénées
Arrondissementti:  Bagnères-de-Bigorre
Pinta-ala:  
 – Kokonaispinta-ala:  5,6 km²
Väkiluku (2019):  330 
 – Väestötiheys:  59 as./km²
Kunnan numero:  65212
Infobox OKVirheellinen NIMI-arvo: 
Guchen (oksitaaniksi: Gushen) on kunta Lounais-Ranskassa Hautes-Pyrénées'n departementissa Occitanien alueella. Se sijaitsee Neste-joen varrella, noin 39 kilometriä Bagnères-de-Bigorren kaupungista kaakkoon.
Notre-Dame-du-Bouchet’n kappeli
Notre-Dame-du-Bouchet’n kappeli on rakennettu keskiaikaisen Johanniittain ritarikunnan ylläpitämän sairaalan paikalle. Alkuperäinen kappeli tuhoutui Ranskan suuren vallankumouksen aikana 1700-luvun lopulla. Nykyinen kappeli rakennettiin vuosina 1944-1946 paikallisten pappien aloitteesta.
Aiheesta muualla

Kuvia tai muita tiedostoja aiheesta Guchen Wikimedia Commonsissa
Gucci

| Gucci |
| --- | --- |

Perustettu:  1921
Perustaja:  Guccio Gucci
Kotipaikka:  Firenze, Italia
Tuotteet:  vaatteet, kellot, korut, kengät, nahkatuotteet ja asusteet.
Liikevaihto:  8,29 miljardia euroa (31. joulukuuta 2018)
Omistaja:  Kering (entinen PPR)
Kotisivu:  www.gucci.com
Infobox OKVirheellinen NIMI-arvo: 
Gucci [gutʃi] on italialainen muotitalo, joka perustettiin vuonna 1921. Gucci tuottaa muun muassa vaatteita, nahkatuotteita ja hajuvesiä. Muotitalon holding-yhtiö The Gucci Group on nykyään ranskalaisen Kering-yhtiön omistuksessa.
Guccio Gucci perusti Firenzeen oman myymälän vuonna 1921, joka myi nahkatuotteita. Hän panosti tuotteiden laatuun hankkimalla ne tunnetuilta suunnittelijoilta. Vuonna 1938 Guccio laajensi yrityksen toimintaa avaamalla toisen liikkeensä Roomaan. Guccio vastasi itse monien mallien suunnittelusta ja 1940-luvulla syntyivätkin klassiset mallistot, kuten bambukahvainen käsilaukku sekä kuolainkoristeiset mokkasiinit.[lähde? ]
Guccion kuoltua vuonna 1953 perheen neljä poikaa jatkoivat yrityksen toimintaa. Lontooseen, New Yorkiin sekä Pariisiin avattiin uudet liikkeet. 1950-luvulla Gucci alkoi saada maailmanmainetta. 1960-luvulla muun muassa Jacqueline Kennedy, Elizabeth Taylor, Peter Sellers sekä Audrey Hepburn käyttivät Guccin asusteita. Vuosikymmenen lopulla Gucci otti käyttöön tupla-G-logon.[lähde? ]
1970-luvun alussa Gucci laajensi toimintaansa kaukoitään avaamalla liikkeet Tokioon sekä Hongkongiin. Vuosikymmenen lopussa yhtiön talous ja brändin voima kääntyivät kuitenkin laskuun ja vuonna 1982 Guccista tuli julkinen osakeyhtiö.[lähde? ]
1990-luvun alussa Guccin suosio lähti uuteen nousuun. Tätä vahvisti edelleen yhdysvaltalaisen Tom Fordin palkkaaminen pääsuunnittelijaksi vuonna 1994. Vuonna 1999 muotitalon holding-yhtiö The Gucci Group siirtyi ranskalaisen PPR:n omistukseen. Ford lähti sopimusvaikeuksien takia Guccista vuonna 2004.
Guccin pääsuunnittelijana vuodesta 2015 on ollut Alessandro Michele. Hänen aikanaan Gucci on laajentanut valikoimaansa myös kodin tuotteisiin kuten mukeihin.
Business of Fashion and Lyst -sivusto arvioi vuosittain 12 000 muotibrändin arvoa keräämällä tietoa 4,5 miljoonasta lähteestä. Gucci oli ykkössijalla vuonna 2016, ja putosi toiseksi vuonna 2017.
Suomessa Guccin vaatteita myy  Luxbag-liike Helsingissä Esplanadilla.
Aiheesta muualla

Wikimedia Commonsissa on kuvia tai muita tiedostoja aiheesta .
Guccin verkkosivut
Lasse Malin

Lasse Juhani Malin (s. 8. lokakuuta 1952 Pori) on entinen suomalainen pikajuoksija. Hän edusti Porin Pyrintöä, Oulun Pyrintöä ja Turun Tovereita.
Malin saavutti 100 metrin SM-pronssia Jyväskylässä 1974. Hän edusti Suomea Rooman EM-kisoissa 1974 jääden sekä 100 metrillä että 4 × 100 metrin viestissä alkueriin.
Malinin 100 metrin ennätys on käsiaika 10,3 vuodelta 1974. Sähköisellä ajanotolla hänen paras aikansa on 10,85 samalta vuodelta. 200 metrillä hänen ennätyksensä ovat käsiajalla 21,6 ja sähköajalla 21,67 niin ikään vuodelta 1974. Lisäksi hän on juossut 400 metriä käsiaikaan 50,0 vuonna 1972 sekä hallissa 60 metriä käsiaikaan 6,6 ja sähköaikaan 6,90 vuonna 1978.
Latvian radion kuoro

Latvian radion kuoro (latv. Latvijas Radio koris) on ammattimainen kamarikuoro, jonka ohjelmisto on ulottunut renessanssimusiikista modernismiin. Se on perustettu vuonna 1940. Vuonna 1992 sen taiteelliseksi johtajaksi tuli Sigvards Kļava ja kuoronjohtajaksi Kaspars Putniņš.
Latvian radion kuoro on tehnyt esiintymisiä useilla festivaaleilla eri maissa. Se on esiintynyt myös merkittävissä konserttisaleissa, kuten Amsterdamin Concertgebouwissa ja Muziekgebouw aan ’t IJ:ssa, Pariisin Cité de la Musiquessa ja New Yorkin Lincoln Centerissä. Kuoron yhteistyökumppaneihin ovat kuuluneet kapellimestarit Riccardo Muti, Heinz Holliger ja Lars Ulrik Mortensen. Kuoro on levyttänyt laajalti. Se on säännöllisesti tilannut musiikkia Latvian johtavilta säveltäjiltä, kuten Pēteris Vasksilta, Arturs Maskatsilta, Mārtiņš Viļumsilta, Santa Ratniecelta ja Ēriks Ešenvalds.
Tammikuussa 2014 parhaan kuoroesityksen Grammy-palkinto myönnettiin Tõnu Kaljusten johtamasta Adam's Lament -levytyksestä, jolla esiintyvät Latvian radion kuoro, Viron filharmoninen kamarikuoro, Vox Clamantis, Sinfonietta Riga ja Tallinnan kamariorkesteri. Latvian radion kuoro on saanut useita kertoja Latvian hallituksen myöntämän Suuren musiikkipalkinnon. Se on eurooppalaisen TENSO-kamarikuoroverkoston perustajajäsen.
Kuroda-klaani

Kuroda Nagamasa
Kuroda Tadayuki
Kuroda Mitsuyuki
Kuroda Naritaka
Kuroda-klaani oli japanilainen daimiosuku, jonka läänityksenä oli Chikuzenin provinssi nykyisessä Fukuokan prefektuurissa, Kyūshūlla. Klaanin feodaaliajalla hallitsema Fukuokan linna on lähellä Hakatan lahtea, ja se tunnettiin silloin nimellä Maizuru-jō (Tanssivan kurjen linna) tai Tsuru-jō (Kurkien linna).
Kuroda-daimiot

Chikuzenin provinssia Fukuokan linnasta 1600-1871 hallinneen Kuroda-klaanin daimiot olivat:
Nagamasa
Tadayuki
Mitsuyuki
Tsunamasa
Nobumasa
Tsugutaka
Haruyuki
Harutaka
Naritaka
Narikiyo
Nagahiro (1834–1869)
Nagatomo (1869−1871)
Prinssi Arisugawa Taruhito (hallitsi Fukuokan prefektuuria lyhyen aikaa 1871 keisarin asettamana kuvernöörinä)
Kuuluisia Kuroda-klaanin jäseniä

Kuroda Nagamasa (jap. 黒田長政, 1568−1623), daimio. Hänen isänsä oli nimeltään Kuroda Kanbei, jota kutsuttiin myös nimellä Kuroda Josui.
Musō Gonnosuke Katsuyoshi (jap. 夢想權之助勝吉, joka tunnettiin aiemmin myös nimellä Hirano Gonbei) oli 1600-luvulla elänyt samurai ja japanilaisen koryū-koulukunnan Shindō Musō-ryūn perustaja. Gonnosuke toimi Kuroda-klaanin taistelutaitojen opettajana ja pysyi toimessaan kuolemaansa asti.
Greatest Hits II (Queen)

| Greatest Hits II Queen |
| --- | --- | --- |

Kokoelmalevyn tiedot
 Äänitetty : 1981 – 1991
 Julkaistu: 28. lokakuuta 1991 
 Tuottaja(t): David Richards 
 Tyylilaji: rock, poprock, glam rock, hard rock
 Kesto: 75.57
 Levy-yhtiö: Parlophone 
Queenin muut julkaisut
| Innuendo 1991 | Greatest Hits II 1991 | Live at Wembley '86 1992 |
Greatest Hits II on brittiläisen Queen-yhtyeen 28. lokakuuta 1991 julkaisema kokoelma-albumi, järjestyksessä yhtyeen 2. virallinen kokoelmajulkaisu. Albumi palkittiin britanniassa 8-kertaisella platinalevyllä. Vajaan kuukauden kuluttua albumin julkaisusta yhtyeen keulahahmo Freddie Mercury kuoli.
Samanaikaisesti julkaistiin jälleen valokuvateos Greatest Pix II sekä musiikkivideokokoelma Greatest Flix II VHS-kasetilla. Musiikkivideot on julkaistu Brasiliassa DVD-levyllä vuonna 2002. Videokokoelman tuottivat Rudi Dolezal ja Hannes Rossacher.
Albumi on julkaistu myös vuonna 1994 boksina Greatest Hits I & II yhdessä vuonna 1981 julkaistun Greatest Hits I -albumin kanssa. Vuonna 2000 julkaistiin The Platinum Collection -boksi joka käsitti kaikki kolme Greatest Hits -albumia, myös vuonna 1999 julkaistun Greatest Hits III -albumin.
Albumia on myyty Britanniassa kaikkiaan 3,6 miljoonaa kappaletta. Tällä myyntimäärällä se on sijoittunut seitsemännelle sijalle Britannian kaikkien aikojen myydyimpien albumien listalla. Samalla listalla edeltäjä Greatest Hits I on ensimmäisellä sijalla. Samalta listalta löytyy toinenkin artisti kahdella albumilla: Michael Jacksonin albumit Thriller ja Bad ovat sijoilla 8 ja 9.
Albumi on myös Suomen kaikkien aikojen myydyin ulkomainen äänite. Suomessa albumia on myyty n. 143 000 kappaletta. Tuplaplatinalevy albumille myönnettiin vuonna 1992.
Kappalelista

A Kind Of Magic – 4.22 ( säv. Taylor )
A Kind of Magic (1986)
Under Pressure – 3.57 ( säv. Queen/Bowie )
Hot Space (1982)
Radio Ga Ga – 5.44 ( säv. Taylor )
The Works (1984)
I Want It All (Single Version) – 4.02 ( säv. Queen )
The Miracle (1989)
I Want To Break Free (Single Version) – 4.18 ( säv. Deacon )
The Works (1984)
Innuendo – 6.28 ( säv. Queen )
Innuendo (1991)
It's A Hard Life – 4.09 ( säv. Mercury )
The Works (1984)
Breakthru – 4.09 ( säv. Queen )
The Miracle (1989)
Who Wants To Live Forever – 4.57 ( säv. May )
A Kind of Magic (1986)
Headlong – 4.33 ( säv. Queen )
Innuendo (1991)
The Miracle – 4.55 ( säv. Queen )
The Miracle (1989)
I'm Going Slightly Mad – 4.08 ( säv. Queen )
Innuendo (1991)
The Invisible Man – 3.59 ( säv. Queen )
The Miracle (1989)
Hammer To Fall (Single Edit) – 3.40 ( säv. May )
The Works (1984)
Friends Will Be Friends – 4.09 ( säv. Mercury/Deacon )
A Kind of Magic (1986)
The Show Must Go On – 4.24 ( säv. Queen )
Innuendo (1991)
One Vision (Single Edit) – 4.02 ( säv. Queen )
A Kind of Magic (1986)
Tuottaja David Richards editoi kappaleita 6, 7, 9, 10, 11, 12 ja 16 CD-julkaisua varten.
Classic Queen

Greatest Hits II -albumia ei ole koskaan julkaistu Yhdysvalloissa sellaisenaan, ainoastaan osana kokoelmabokseja. Sen sijaan vuonna 1992 julkaistiin levy nimikkeellä Classic Queen joka on sisällöltään ja ulkoasultaan likimain vastaava kuin Greatest Hits II. Levyt eroavat toisistaan kuuden kappaleen osalta oheisen taulukon mukaisesti, jonka lisäksi myös kappaleiden järjestys on toisenlainen.
| Greatest Hits II | Classic Queen |
| --- | --- |
 I Want To Break Free  Innuendo  It's A Hard Life  Breakthru  The Invisible Man  Friends Will Be Friends:  One Year Of Love  These Are The Days Of Our Lives  Bohemian Rhapsody  Tie Your Mother Down  Stone Cold Crazy  Keep Yourself Alive
Erot johtuvat paljolti siitä että Queen ei mainittavammin menestynyt Yhdysvalloissa 80-luvun loppupuolella. Vuosi 1986 oli yhtyeen viimeinen kiertuevuosi, tämän jälkeen julkaistiin pelkkiä studioalbumeja ja niitäkin harvakseltaan, jolloin Britanniassa menestyneet hitit eivät enää kantautuneet Yhdysvaltoihin saakka. Tästä syystä Classic Queenille sijoitettiin niiden sijaan joitain 70-luvun menestyskappaleita sekä kaksi 80-luvun hittiä.
Kokoonpano

Freddie Mercury – laulu, piano
Brian May – kitara, laulu
John Deacon – basso
Roger Taylor – rummut, laulu
Julkaisut

Albumi julkaistiin Britanniassa 28. lokakuuta 1991 CD-levynä, LP:nä sekä C-kasettina. Albumi sijoittui parhaimmillaan Britannian myyntilistan ensimmäiselle sijalle 112 listaviikon aikana. Samalla julkaistiin myös promootioboksi "II" joka sisälsi Greatest Hits II -CD:n, Greatest Pix II -kirjan ja Greatest Flix II -videokasetin. Vuonna 2001 albumi julkaistiin Japanissa remasteroituna CD-levynä.
Aiheesta muualla

Greg Prato: Greatest Hits II All Music Guide. Viitattu 18.7.2007. (englanniksi)
Yhdysvalloissa julkaistun Classic Queen -albumin kansikuva
Elisabeth Koch

Elisabeth Koch
Elisabeth Koch (9. heinäkuuta 1891 – 4. heinäkuuta 1982 Helsinki) oli suomenruotsalainen puutarha- ja pihasuunnittelija ja yksi tärkeimmistä suomalaisen puutarhakulttuurin vaikuttajista. Hän suunnitteli uransa aikana pien- ja kerrostalopihoja sekä kaupungin viheralueita sekä seitsemän siirtolapuutarhaa osallistuen siirtolapuutarhaliikkeen tuomiseen Suomeen.
Elisabeth Koch syntyi esikoisena keskiluokkaiseen ruotsinkieliseen perheeseen Helsingissä. Hänen vanhempansa olivat Konstantin Koch, joka oli koulutukseltaan insinööri, ja Aurora Lindgren. Hän opiskeli puutarhuriksi vuosina 1911–1912 naisille suunnatussa ruotsinkielisessä Högvallan kotitalous- ja puutarhakoulussa (Hushålls- och trädgårdskolan) Karjaalla, ja puutarhasuunnittelun ammattilaiseksi Jenny Elfvingin perustamassa Järvenlinnan puutarhakoulussa Antreassa.